Utforsking

Jeg har brukt denne eksamensoppgaven til å gjøre meg noen erfaringer med ulike bruk av motiver, maling og grunnlag.

Bildene under viser flere utfroskningsarbeider jeg gjorde før jeg til slutt fant ut hvordan jeg skulle arbeide for å få til et best mulig resultat.



I første del tok jeg for meg logoen til Lilleborg, siden dette er området mitt kunstverk er tenkt å skulle være i. Jeg printet ut logoen, la en plastspisebrikke over og skar ut bokstavene nøye med tapetkniv. Satt så igjen med to utgaver av bokstavene. For deretter å kunne utforske ulike måter å trykke på. Den røde utgaven av Lilleborg er laget ved å rulle rød tekstilmaling over sjablongen, mens den svarte er praymalt over den motsatte sjablongen.

Deretter fant jeg et bilde av ett av Lilleborgs gamle produkter, bearbeidet det i gimp, laminerte det svart-hvite bildet og skar det ut før jeg spraymalte over. Det fungerte nesten fint, men jeg syntes linjene ble for upresise.



Jeg ønsket å bruke ett av mine egne bilder av ett av husene på Lilleborg. Arbeidet på samme måte som tidligere. Denne gangen brukte jeg sjablonglim for å feste arket bedre til underlaget. Det resulterte i at der det var litt tykk lim, skle den grå spraymalingen utover fordi tekstilen under var litt våt.

Jeg ønsket å få til rene linjer fra sjablongen og prøvde å bruke et lerret som var behandlet med klarlakk før jeg overførte sjablongmaleriet. Denne gangen fungerte dette godt.